ওয়েব ডেস্ক: তালপাতার সেপাই। এক সময় পাড়ায় পাড়ায় ফেরিওয়ালা খেলনার সাথে বিক্রি করত। মেলাতেও তাল্পার সেপাই কেনার বেশ হিড়িক ছিল। মেলাফেরত কচিকাঁচাদের হাতে জিলিপির ঠোঙার সঙ্গে থাকত তালপাতার তৈরি এই কারুকাজ। কিন্তু এখনকার বাচ্চাদের হাতে আর দেখা যায় না তালপাতার সেপাই। সময়ের সঙ্গে সঙ্গে প্রায় ইতিহাস হয়ে যেতে বসেছিল তালপাতার সেপাইরা। বিশ্ব বাংলার সৌজন্যে আবার বেঁচে উঠেছে তালপাতার সেপাইরা। সেই তালপাতার কারুকাজ আজ সমাদৃত গোটা দেশে। শুধু কী তাই...এই শিল্প আর গ্রামে গঞ্জে আটকে নেই। বর্ধমানের প্রত্যন্ত গ্রাম ওয়ারিশপুরের শিল্পীর হাতের ছোঁয়া এখন পৌছে যাচ্ছে বিদেশেও।